Jo Andreas Gundersen

Jo Andreas «JoA» Gundersen (født 17. oktober 1980) er en norsk tidligere fotballspiller. Opprinnelig fra Bækkelaget SK, men har fra juniornivå vært i Skeid så godt som hele sin karriere, med unntak av to sesonger i Oslo Øst.

Gundersen var blant annet med på å vinne junior-NM to år på rad med Skeid i 1998 og 1999. Han ble i 2008 utpekt som kaptein for Arild Stavrums menn og ledet Skeid-skuta til opprykk i Adeccoligaen. Gundersen ble også kåret til årets spiller i Skeid for 2008-sesongen.

I starten av karrieren ble han hovedsakelig benyttet som høyreback, men ble mot slutten av karrieren flyttet inn som midtstopper. I siste del av karrieren var han kaptein for Skeids a-lag i 2. divisjon.

 Referanser 

 Eksterne lenker 

 Spillerprofil på Skeid.no

Kategori:Norske fotballspillere
Kategori:Fotballspillere for Skeid Fotball
Kategori:Juniornorgesmestere i fotball